
Υπέρβαση  Κοινοτισμού-  Προβλήματα  και  Προοπτικές  . 

Χαιρετισμός  Πρόεδρου  ΝΚΣ,  Λευκωσία  ,  Δημοσιονραφική  Εστία  18/11/20111 

Αγαπητές  φίλες  και  Φίλοι, 

Κυρίες  και  Κύριοι, 

Είναι  γνωστό  ότι  από  το  1964  και  υστέρα  μετά  τις  διακοινοτικές  ταραχές  που  ξέσπασαν  τα 
Χριστούγεννα  του  1963  ,  η  Κυπριακή  Δημοκρατία  λειτουργεί  στη  πράξη  μονοκοινοτικα.  Κι  αυτό  , 
παρά  το  ότι  μέχρι  το  1974  οι  συμπατριώτες  τ/κοι  ήταν  πολίτες  της  .  Για  λογούς  ακριβολογίας 
αποφεύγω  να  χρησιμοποιήσω  τον  ορό  ενεργοί  πολίτες. 

Μετά  το  πραξικόπημα ,  την  εισβολή  και  την  εκδίωξη  των  Ε/Κων  στον  Νότο  καθώς  και  την 
επακόλουθη  μεταφορά  των  Τ/Κων  στο  Βορρά ,  η  μονοκοινοτικη  λειτουργία  της  Δημοκρατίας 
θεσμοποιήθηκε  τρόπον  τίνα ,  όπως  θεσμοποιήθηκε  και  η  λειτουργία  δυο  χωριστών  κοινωνικών 
χώρων.  Από  μέρους  της  Τουρκίας  εφαρμόστηκε  μια  πολιτική  πλήρους  ταύτισης  των  Τ/Κων  με  την 
Τουρκία  και  κοινωνικής  αφομοίωσης  τους.  Ταυτόχρονα  στην  ελεγχόμενη  από  τη  Δημοκρατία 
περιοχή  ,  με  την  ανοχή  και  κατά  καιρούς  τις  ευλογίες  των  διαφόρων  κυβερνήσεων  ,  δημιουργήθηκε 
μια  ταύτιση  με  την  Ελλάδα.  Περιορίζομαι  στη  διαπίστωση  αυτής  της  τάσης  ανάμεσα  στη  Ε/κη 
κοινότητα  χωρίς  να  θέλω  να  υπεισέρθω  στη  σοφία  της,  σε  σχέση  με  τη  στοχοθεσία  των  εκαστοτε 
κυβερνήσεων ,  συμπεριλαμβανομένων  και  των  περισσότερων  προοδευτικών. 

Ως  αποτέλεσμα ,  παρά  το  άνοιγμα  των  οδοφραγμάτων  και  την  εργοδότη  αρκετών  Τ/κων  στο  Νότο  , 
μέχρι  σήμερα  οι  δυο  κοινότητες  διαβιούν  εν  πολλοίς  χωριστά ,  ενώ  με  αποχρώσεις  οι  εκατέρωθεν 


διοικήσεις  επιδιώκουν  το  κοινοτικού  όφελος. 

Είναι  η  άποψη  του  Συνδέσμου  ότι,  χωρίς  κατουδενα  τρόπο  να  υπονοείται  η  οποιαδήποτε 
πολιτισμική  αλλοίωση  των  δυο  κοινοτήτων  ,  η  συνέχιση  αυτής  της  κατάστασης  και  όταν  θα 
εξευρεθεί  η  λύση  στο  Κυπριακό  ,  καθόλου  δεν  θα  συμβάλει  στην  ομαλή  διαβίωση  των  Κυπρίων  και 
τη  ανασύνθεση  της  Κυπριακής  κοινωνίας  πάνω  σε  μια  καινούργια  πολυπολιτισμική  βάση  ,  που  να 
ανταποκρίνεται  στη  πραγματική  αλλά  και  και  τη  σημερινή  φυσιογνωμία  του  Κυπριακού  λαού  στο 
σύνολο  του. 

Εξ  ου  και  ο  Σύνδεσμος  ,  με  τη  σημερινή  εκδήλωση  επιδιώκει  να  γίνει  μια  πρώτη  προσπάθεια 
υπέρβασης  του  κοινοτισμού  ,  απαραίτητης  κατά  την  άποψη  μας  προϋπόθεση  για  μια  βιώσιμη 
λύση. 

Δεν  αναμένεται  από  τους  εκλεκτούς  μας  ομιλητές  να  δώσουν  απάντηση  σε  ολόκληρο  το  φάσμα  του 
κεφαλαιώδους  αυτού  θέματος.  Ωστόσο  πιστεύω  ότι  θα  δημιουργήσουν  το  έναυσμα  για 
καινούργιες  αναζητήσεις,  και  θα  σκιαγραφήσουν  το  προς  τα  πού  θα  πρέπει  να  κινηθούμε  ως 
πολίτες ,  οργανώσεις  αλλά  και  το  κράτος. 


Σας  ευχαριστώ. 


